ילדה שנותרה על החוף 
הבית יזכור הבהובים מגינזך האור הגדול; ילדה שנותרה על החוף תספור את כל גרגירי החול; הים יתרפק על החוף כמולדת עם טעם ישן; השיכור יביט בפנס הרחוב ולפתע יהפוך לשושן; הדשא בפארק ימחא כפיים לעצים שהגביהו עוף; סוס ידהר לתוך בית ולא יקראו לו חצוף; ירח ירוק יעלה ויזרח בצד מערב; בירושלים העתיקה ירקדו יחדיו כומר מואזין ורב; ואני שמגיע אליך כרסיס אור מבין הצללים; יודע אלוה שלנו מתגלה לי במנגינות וצלילים; 